Raport Alpha Bank România: 'Veniturile fiscale scăzute obligă cheltuirea lor prioritar pe creșterea potențialului de dezvoltare a economiei'
De ani buni se vorbește despre ponderea redusă a veniturilor bugetului general consolidat în PIB în România în comparație cu celelalte state membre ale Uniunii Europene. Baza de date a Comisiei Europene cu veniturile din taxe și impozite ale statelor membre ce acoperă perioada 1995-2022 permite evaluarea situației din România comparativ cu țările din regiune. În perioada 1995-2022 ponderea medie în PIB a veniturilor bugetului general consolidat a fost de 32,6% și a veniturilor din taxe de 27,3%, diferența de 5,3 procente reprezentând veniturile nefiscale.